ഫുലു മുഗോഹ്വാനി

ഒരു ദക്ഷിണാഫ്രിക്കൻ അഭിനേത്രിയാണ് ഫുലു മുഗോവാനി (ജനനം 7 സെപ്റ്റംബർ 1990 തോഹോയാൻഡൗവിൽ). 2015-ൽ, അയാൻഡയിൽ ടൈറ്റിൽ കഥാപാത്രമായി അഭിനയിച്ചു. ആഫ്രിക്ക മൂവി അക്കാദമി അവാർഡുകൾ, ദക്ഷിണാഫ്രിക്കൻ ഫിലിം ആൻഡ് ടെലിവിഷൻ അവാർഡുകൾ, ആഫ്രിക്ക ഇന്റർനാഷണൽ ഫിലിം ഫെസ്റ്റിവൽ അവാർഡുകൾ എന്നിവയുൾപ്പെടെ നിരവധി അംഗീകാരങ്ങളും നാമനിർദ്ദേശങ്ങളും ഈ വേഷം അവർക്ക് നേടിക്കൊടുത്തു.
 സ്വകാര്യ ജീവിതം 
ദക്ഷിണാഫ്രിക്കയിലെ ലിംപോപോ പ്രവിശ്യയിലെ തോഹോയാൻഡൗ എന്ന പട്ടണത്തിലാണ് മുഗോവാനി ജനിച്ചത്. അവരുടെ പിതാവ് ഷ്വാനെ യൂണിവേഴ്സിറ്റി ഓഫ് ടെക്നോളജിയിൽ സംഗീത നാടകം പഠിപ്പിച്ചു, 2011 ൽ ബിരുദം പൂർത്തിയാക്കി. 2018 ജൂണിൽ ഡിജെ ആയും റെക്കോർഡ് പ്രൊഡ്യൂസറായും ജോലി ചെയ്യുന്ന തന്റെ കാമുകൻ ടിമി മോഡിബേഡിയെ അവർ വിവാഹം കഴിച്ചു.
 കരിയർ 
2012-ൽ, ഹോങ്കോംഗ് ഡിസ്നിലാൻഡ് നിർമ്മിച്ച ലയൺ കിംഗ് എന്ന സംഗീതത്തിന്റെ അന്താരാഷ്ട്ര നിർമ്മാണത്തിൽ നളയുടെ വേഷത്തിൽ മുഗോഹാനി ചേർന്നു. നിർമ്മാണത്തിനും പ്രകടനത്തിനുമായി അവർ ഒന്നര വർഷത്തേക്ക് ഹോങ്കോങ്ങിലേക്ക് മാറി. 2013-ൽ അവർ ടെലിവിഷനിൽ തന്റെ ആദ്യ വേഷം ചെയ്തു. റീമിക്സ് എന്ന മിനി-സീരീസ് കൂടാതെ സോപ്പ് ഓപ്പറയായ സ്‌കാൻഡൽ! ലും അഭിനയിച്ചു.

2015-ൽ സാറ ബ്ലെച്ചർ സംവിധാനം ചെയ്ത അയൻഡ എന്ന സിനിമയിൽ മുഗോവാനി പ്രധാന വേഷത്തിൽ അഭിനയിച്ചു. ഈ വേഷം അവർക്ക് പന്ത്രണ്ടാമത് ആഫ്രിക്കൻ മൂവി അക്കാദമി അവാർഡിലെ മികച്ച നടിക്കുള്ള അവാർഡ്, പത്താം ദക്ഷിണാഫ്രിക്കൻ ഫിലിം ആൻഡ് ടെലിവിഷൻ അവാർഡിലെ ബെസ്റ്റ് ആക്ട്രെസ് ഇൻ എ ഫീച്ചർ ഫിലിം അവാർഡ് കൂടാതെ 2015-ലെ ആഫ്രിക്ക ഇന്റർനാഷണൽ ഫിലിം ഫെസ്റ്റിവലിലെ മികച്ച നടിക്കുള്ള പുരസ്‌കാരം തുടങ്ങി നിരവധി അംഗീകാരങ്ങൾ നേടിക്കൊടുത്തു. . 2016-ലെ ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡിൽ, ഒരു നാടകത്തിലെ മികച്ച നടിയായി അവർ നാമനിർദ്ദേശം ചെയ്യപ്പെട്ടു. പക്ഷേ വിജയിച്ചില്ല.

2017-ൽ, SABC 3-ലെ ഇസിഡിങ്കോ എന്ന സോപ്പ് ഓപ്പറയിൽ മുഗോവാനിക്ക് ആവർത്തിച്ചുള്ള വേഷം ഉണ്ടായിരുന്നു.  കൂടാതെ, അതേ വർഷം തന്നെ, റിംഗ് ഓഫ് ലൈസ് എന്ന സോപ്പ് ഓപ്പറയിൽ, യാഥാസ്ഥിതികനായ പിതാവിന്റെ ആഗ്രഹങ്ങൾക്കിടയിലും ഒരു ചാമ്പ്യൻ ബോക്‌സർ ആകാനുള്ള തന്റെ സ്വപ്നം പിന്തുടരുന്ന ഒരു മുസാങ്‌വെ പോരാളിയായ റെൻഡാനിയുടെ വേഷത്തിൽ അവർ അഭിനയിച്ചു. 2020-ൽ, ഒരു വർഷത്തെ ഇടവേളയ്ക്ക് ശേഷം, സ്റ്റിൽ ബ്രീത്തിംഗ് എന്ന പരമ്പരയിൽ അവർ അഭിനയിച്ചു. അവിടെ അവർ ആദ്യമായി ഒരു അമ്മയെയും ഭാര്യയെയും അവതരിപ്പിച്ചു. സീരിയസ്ലി സിംഗിൾ എന്ന ദക്ഷിണാഫ്രിക്കൻ കോമഡി ചിത്രത്തിലും അവർ അഭിനയിച്ചു.

സ്റ്റേജിലും സ്‌ക്രീനിലും പ്രകടനം വ്യത്യസ്തമാണെന്നും തന്റെ ശബ്ദം വ്യത്യസ്തമായി അവതരിപ്പിക്കേണ്ടതുണ്ടെന്നും മുഗോഹാനി ഒരു അഭിമുഖത്തിൽ പറഞ്ഞു. തിയേറ്ററിൽ നിന്ന് ടെലിവിഷനിലേക്കും സിനിമയിലേക്കും മാറിയപ്പോൾ ഇത് അവർക്ക് വെല്ലുവിളിയായി. കൂടാതെ ചിത്രീകരണത്തിന് ശേഷം സ്റ്റേജിൽ അവതരിപ്പിക്കാൻ അവർക്ക് ബുദ്ധിമുട്ടായി.

 അവലംബം

വർഗ്ഗം:1989-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ